


LICEUL TEHNOLOGIC“GRIGORE MOISIL ” BRĂILA

Str. Carantina Nr. 8 E-mail: moisil.braila@yahoo.com

Web: http://moisil.coolpage.biz Tel: 0239.619048

Nr. \_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_



**Politica privind protecția persoanelor fizice în ceea ce privește prelucrarea datelor cu caracter personal și libera circulație a acestor date în cadrul**

**Liceul Tehnologic “Grigore Moisil” Brăila**

Introducere

***Având în vedere adoptarea Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date***, ***începând cu data de 25 mai 2018,***

Liceul Tehnologic “Grigore Moisil” Brăila cu sediul în Brăila, Strada Carantinei, nr. 8, cod poștal 810110, telefon/fax 0239619048, cod de identificare fiscală **10202989**, este o instituţie de învăţământ preuniversitar de stat, de interes public şi funcţionează în baza Constituţiei României şi a Legii Educaţiei Naţionale nr.1/2011, cu respectarea Declaraţiei Universale a Drepturilor Omului, și este *denumită în continuare ,,Operator”.*

**Documente de referință**

* Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date;
* Legea nr. 129/2018 pentru modificarea și completarea Legii nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date;
* Legea educației naționale nr.1/2011, cu modificările și completările ulterioare;
* Regulamentul de Organizare și Funcționare a Unităților de Învățământ Peuniversitar
* Legea nr.16/1996 a Arhivelor Naționale

Dispozițiile Regulamentului privind prelucrarea datelor personale au ca scop garantarea şi protejarea drepturilor şi libertăţilor fundamentale ale persoanelor fizice, în special a dreptului la viaţa intimă, familială şi privată, cu privire la prelucrarea datelor cu caracter personal prelucrate de Liceul Tehnologic “Grigore Moisil” Brăila, Operator.

Exercitarea drepturilor nu poate fi restrânsă decât în cazuri expres şi limitativ prevăzute de lege.

Aceasta acțiune vizează activitățile de prelucrare a datelor cu caracter personal efectuate de Liceul Tehnologic “Grigore Moisil” Brăila. se aplică tuturor prelucrărilor de date cu caracter personal, efectuate, în tot sau în parte, prin mijloace automate a datelor cu caracter personal care fac parte dintr-un sistem de evidență sau care sunt destinate să fie incluse într-un asemenea sistem, precum și tuturor interacțiunilor cu website-ul *liceului*

Orice date cu caracter personal care fac obiectul prelucrării sau care urmează a fi prelucrate după ce sunt transferate într-o țară sau către o organizație internațională pot fi transferate doar dacă, sub rezerva celorlalte dispoziții ale prezentei Politici, condițiilor prevăzute în Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (în continuare GDPR), sunt respectate de operator și de persoana împuternicită de operator, inclusiv în ceea ce privește transferurile ulterioare de date cu caracter personal din țara terță sau de la organizația internațională către o altă țară terță sau către o altă organizație internațională. Toate dispozițiile din prezenta *Politică* se aplică pentru a se asigura că nivelul de protecție a persoanelor fizice este garantat.

În conformitate cu prevederile legale în vigoare, termenii folosiți se definesc după cum urmează:

a) **date cu caracter personal** - orice informaţii referitoare la o persoană fizică identificată sau identificabilă; o persoană identificabilă este acea persoană care poate fi identificată, **direct sau indirect**, în mod particular prin referire la un număr de identificare ori la unul sau la mai mulţi factori specifici identităţii sale fizice, fiziologice, psihice, economice, culturale sau sociale;

b) **prelucrarea datelor cu caracter personal** - orice operaţiune sau set de operaţiuni care se efectuează asupra datelor cu caracter personal, prin mijloace automate sau neautomate, cum ar fi colectarea, înregistrarea, organizarea, stocarea, adaptarea ori modificarea, extragerea, consultarea, utilizarea, dezvăluirea către terţi prin transmitere, diseminare sau în orice alt mod, alăturarea ori combinarea, blocarea, ştergerea sau distrugerea;

c) **stocarea -** păstrarea pe orice fel de suport a datelor cu caracter personal culese;

d) **sistem de evidenţă a datelor cu caracter personal** - orice structură organizată de date cu caracter personal, accesibilă potrivit unor criterii determinate, indiferent dacă această structură este organizată în mod centralizat ori descentralizat sau este repartizată după criterii funcţionale ori geografice;

e) **operator** - orice persoană fizică sau juridică, de drept privat ori de drept public, inclusiv autorităţile publice, instituţiile şi structurile teritoriale ale acestora, care stabileşte scopul şi mijloacele de prelucrare a datelor cu caracter personal; dacă scopul şi mijloacele de prelucrare a datelor cu caracter personal sunt determinate printr-un act normativ sau în baza unui act normativ, operator este persoana fizică sau juridică, de drept public ori de drept privat, care este desemnată ca operator prin acel act normativ sau în baza acelui act normativ;

f) **persoană împuternicită de către operator** - o persoană fizică sau juridică, de drept privat ori de drept public, inclusiv autorităţile publice, instituţiile şi structurile teritoriale ale acestora, care prelucrează date cu caracter personal pe seama operatorului;

g) **terţ** - orice persoană fizică sau juridică, de drept privat ori de drept public, inclusiv autorităţile publice, instituţiile şi structurile teritoriale ale acestora, alta decât persoana vizată, operatorul ori persoana împuternicită sau persoanele care, sub autoritatea directă a operatorului sau a persoanei împuternicite, sunt autorizate să prelucreze date;

h) **destinatar** - orice persoană fizică sau juridică, de drept privat ori de drept public, inclusiv autorităţile publice, instituţiile şi structurile teritoriale ale acestora, căreia îi sunt dezvăluite date, indiferent dacă este sau nu terţ; autorităţile publice cărora li se comunică date în cadrul unei competenţe speciale de anchetă nu vor fi considerate destinatari;

i) **date anonime** - date care, datorită originii sau modalităţii specifice de prelucrare, nu pot fi asociate cu o persoană identificată sau identificabilă.

**Alți termeni:**

*a*) **persoana vizată** - persoana fizică ale cărei date cu caracter personal sunt prelucrate;

b) **a colecta** - a strânge, a aduna, a primi date cu caracter personal de la persoanele prevăzute la lit. a), prin intermediul secretariatului , contabilității și a profesorilor diriginți ori implicate în proiecte școlare și extrașcolare;

c) **a dezvălui** - a transmite, a disemina, a face disponibile în orice alt mod date cu caracter personal, în afara operatorului;

d) **a utiliza** - a se folosi datele cu caracter personal de către şi în interiorul operatorului;

e) **consimţământ** - acordul neviciat al persoanei vizate de a-i fi prelucrate datele cu caracter personal, care trebuie să fie întotdeauna expres şi neechivoc;

f) **nivel de protecţie şi de securitate adecvat al prelucrărilor de date cu caracter personal** nivelul de securitate proporţional riscului, pe care îl comportă prelucrarea faţă de datele cu caracter personal respective şi faţă de drepturile şi libertăţile persoanelor şi conform cerinţelor minime de securitate a prelucrărilor de date cu caracter personal, elaborate de autoritatea de supraveghere şi actualizate corespunzător stadiului dezvoltării tehnologice şi costurilor implementării acestor măsuri.

**I. Categorii de persoane**

**Colectarea datelor personale este limitată strict la ceea ce este necesar pentru furnizarea serviciilor Liceului .**

Liceul Tehnologic “Grigore Moisil” Brăila prelucrează date personale în scopul îndeplinirii atribuțiilor legale ce îi revin conform legislației europene și naționale. În situația în care Liceul solicită date cu caracter personal pentru respectarea obligațiilor legale sau contractuale, furnizarea acestor date cu caracter personal este obligatorie. În toate celelalte cazuri, furnizarea de date cu caracter pesonal este opțională.

Administrarea datelor personale furnizate se efectuează în condiții de siguranță și numai pentru scopurile specificate.

**Liceul Tehnologic “Grigore Moisil” Brăila procesează datele minorilor sub 16 ani doar cu consimțământul părinților sau al tutorilor.**

**Liceul Tehnologic “Grigore Moisil” Brăila colectează date personale direct de la persoanele vizate sau de la terți (cum ar fi recomandări/adeverințe de la persoane juridice/fizice, instituții de învățământ).**

Furnizarea informaţiilor următoarelor categorii de persoane este obligatorie, refuzul de a furniza datele necesare duce la imposibilitatea de a demara relaţii juridice între Liceu şi respectivele persoane.

În cazul în care datele cu caracter personal trebuie să rămână confidențiale, în temeiul unei obligații statutare de secret profesional reglementate de dreptul Uniunii sau de dreptul intern, inclusiv al unei obligații legale de a păstra secretul, sau o altă obligație de păstrare a confidențialității, datele cu caracter personal menționate în prezenta *,,Politicăˮ*  pot fi transformate în anonime în vederea afișării, dacă persoana vizată **depune o solicitare scrisă în acest sens.**

Liceul Tehnologic “Grigore Moisil” Brăila prelucrează datele cu caracter personal următoarelor categorii de persoane fizice, în funcţie de scopul prevăzut în prezenta *Politică*:

1. elevi în cele 2 cicluri de învățământ (gimnazial și liceal), părinţi ai acestora, reprezentanţi legali ai acestora, la toate formele de învățământ ;
2. viitori elevi;
3. cadre didactice, cadre didactice auxiliare şi personal nedidactic în relaţii contractuale cu Liceul Tehnologic “Grigore Moisil” Brăila ;
4. candidaţi la concursurile de ocupare a posturilor vacante în cadrul Liceului;
5. participanți la activităţile didactice, ştiinţifice, culturale şi sportive din Liceu, la activităţile de acest fel desfăşurate în colaborare cu alte instituţii sau agenţi economici
6. cadre didactice invitate la conferințe/alte evenimente organizate de Liceu;
7. vizitatori;
8. orice persoană care intră într-un spațiu al Liceului dotat cu sistem de supraveghere video;
9. orice persoană fizică sau juridică ce are raporturi de natură contractuală cu Liceul Tehnologic “Grigore Moisil” Brăila.

**II. Scopul prelucrării datelor personale pe către Liceul Tehnologic “Grigore Moisil” Brăila:**

Scopul major pentru care Liceul colectează date cu caracter personal ţine de prelucrări ale informaţiilor pe baza cărora să se poată lua decizii coerente şi corecte în managementul sistemului educaţional. Persoanele fizice sunt obligate să furnizeze o serie de date obligatorii (informaţii despre identitatea persoanei precum şi a părinţilor sau reprezentanţilor legali, acceptul monitorizării video pentru sporirea securităţii în sistemul educaţional), acestea fiind necesare în vederea derulării/iniţierii de raporturi juridice cu Liceul Tehnologic “Grigore Moisil” Brăila, cu respectarea prevederilor legale (de exemplu: cele privind relaţia cu angajaţii sau cele privind înscrierea în învăţământ sau cele privind evidenţa rezultatelor şcolare sau a actelor de studii). În cazul refuzului de a furniza aceste date, Liceul poate să refuze iniţierea de raporturi juridice, întrucât poate fi pus în imposibilitatea de a respecta cerinţele reglementărilor speciale în domeniul educaţional, iar în cazul angajaţilor, a prevederilor dreptului muncii şi dreptului fiscal.

Orice prelucrare de date cu caracter personal poate fi efectuată numai dacă persoana vizată şi-a dat consimţământul în mod expres şi neechivoc pentru acea prelucrare. **Consimţământul** persoanei vizate **nu este cerut** în următoarele cazuri:

a) când prelucrarea este necesară în vederea executării unui contract sau antecontract la care persoana vizată este parte ori în vederea luării unor măsuri, la cererea acesteia, înaintea încheierii unui contract sau antecontract;

b) când prelucrarea este necesară în vederea protejării vieţii, integrităţii fizice sau sănătăţii persoanei vizate ori a unei alte persoane ameninţate;

c) când prelucrarea este necesară în vederea îndeplinirii unei obligaţii legale a operatorului;

d) când prelucrarea este necesară în vederea aducerii la îndeplinire a unor măsuri de interes public sau care vizează exercitarea prerogativelor de autoritate publică cu care este învestit operatorul sau terţul căruia îi sunt dezvăluite datele;

e) când prelucrarea este necesară în vederea realizării unui interes legitim al operatorului sau al terţului căruia îi sunt dezvăluite datele, cu condiţia ca acest interes să nu prejudicieze interesul sau drepturile şi libertăţile fundamentale ale persoanei vizate;

f) când prelucrarea priveşte date obţinute din documente accesibile publicului, conform legii;

g) când prelucrarea este făcută exclusiv în scopuri statistice, de cercetare istorică sau ştiinţifică, iar datele rămân anonime pe toată durata prelucrării.

**III. Tipuri de date pe care Liceul Tehnologic “Grigore Moisil” Brăila le prelucrează**

1. date de bază pentru identificare precum nume, prenume, semnătură, titlul academic, titlul sau poziția, locul de muncă,;
2. date privind CNP, seria și nr. CI/Pasaport, sexul, data și locul nașterii, cetățenia, etnia,
3. date de contact, precum adresa fizică de serviciu sau, după caz, personală, adresa de email, semnătura, număr de telefon;
4. date biometrice (fotografie);
5. date privind starea de sănătate (adeverințe medicale, fișe medicale etc.)
6. date privind situația socială (în vederea acordării de burse), starea civilă;
7. date privind apartenența religioasă;
8. date privind situații școlare anterioare;
9. date privind raporturi cu alți angajatori;
10. date afiliate întocmirii situațiilor contabile și financiare, cont bancar și alte informații financiare care permit desfășurarea relației contractuale de orice fel, atunci când există;
11. date care se pun la dispoziția Liceul Tehnologic “Grigore Moisil” Brăila cu ocazia înregistrării, actualizării datelor sau renunțării la serviciile de promovare a școlii , precum și cu ocazia înregistrării și participării la evenimentele organizate sau sprijinite de școală, inclusiv, dacă e cazul, date despre cerințe și nevoi speciale;
12. date primite sau colectate cu ocazia vizitelor la unul dintre spațiile noastre (inclusiv înregistrări video ale accesului în birou);
13. date tehnice (inclusiv adresa IP), cum ar fi informații despre vizitele pe website-ul școlii sau în aplicații dezvoltate de școală sau accesări ale materialelor și comunicărilor pe care școala le trimite electronic(alerte, newslettere, analize și altele, postări rețele de socializare);
14. date colectate în vederea asigurării securității spațiilor Liceului;
15. orice date care ar putea fi puse la dispoziție cu ocazia interacțiunilor cu Liceul Tehnologic “Grigore Moisil” Brăila.

**IV. Modul de colectare a datelor personale în cadrul Liceul Tehnologic “Grigore Moisil” Brăila.**

Școala colectează date personale care sunt furnizate în mod voluntar (în format fizic sau electronic), precum și informații disponibile din surse publice:

– prin intermediul furnizării datelor personale cu ocazia înscrierii la începutul unui ciclu de învățământ( gimnazial/liceal)

– prin intermediul furnizării datelor personale cu ocazia angajării,

– prin intermediul rețelelor de socializare, cu ocazia înregistrării sau cu ocazia accesării altor informații disponibile pe bază de înregistrare;

– în contextul unei întâlniri la un eveniment (de exemplu,prin schimbul de cărți de vizită).

Datele cu caracter personal destinate a face obiectul prelucrării de către Liceul Tehnologic “Grigore Moisil” Brăila sunt:

a) **prelucrate cu bună-credinţă** şi în conformitate cu dispoziţiile legale în vigoare;

b) **colectate** în scopuri determinate, explicite şi legitime; prelucrarea ulterioară a datelor cu caracter personal în scopuri statistice, de cercetare istorică sau ştiinţifică nu va fi considerată incompatibilă cu scopul colectării dacă se efectuează cu respectarea dispoziţiilor legii, inclusiv a celor care privesc efectuarea notificării către autoritatea de supraveghere, precum și cu respectarea garanțiilor privind prelucrarea datelor cu caracter personal, prevăzute de normele care reglementează activitatea statistică ori cercetarea istorică sau ştiinţifică;

c) **adecvate, pertinente şi neexcesive** prin raportare la scopul în care sunt colectate şi ulterior prelucrate;

d) **exacte şi, dacă este cazul, actualizate,** în acest scop se vor lua măsurile necesare pentru ca datele inexacte sau incomplete din punct de vedere al scopului pentru care sunt colectate şi pentru care vor fi ulterior prelucrate, să fie şterse sau rectificate;

e) **stocate** într-o formă care să permită identificarea persoanelor vizate strict pe durata necesară realizării scopurilor în care datele sunt colectate şi în care vor fi ulterior prelucrate; stocarea datelor pe o durată mai mare decât cea menţionată, în scopuri statistice, de cercetare istorică sau ştiinţifică, se va face cu respectarea garanţiilor privind prelucrarea datelor cu caracter personal, prevăzute în normele care reglementează aceste domenii, şi numai pentru perioada necesară realizării acestor scopuri.

**V. Părţile care au acces la informaţiile cu caracter personal**

Liceul Tehnologic “Grigore Moisil” Brăila respectă dispozițiile legale privitoare la protecția datelor cu caracter personal și pune în aplicare măsuri tehnice și organizatorice de protejare a tuturor operațiunilor privitoare în mod direct sau indirect la datele cu caracter personal, care previn prelucrările neautorizate sau ilegale, precum și pierderi sau distrugeri accidentale sau ilegale. Membri personalului sunt supuși unor obligații de confidențialitate cu privire la datele cu caracter personal, sub sancțiunea Codului Penal.

Liceul Tehnologic “Grigore Moisil” Brăila poate dezvălui datele personale unor terțe persoane pe baza consimtământului expres pentru această dezvăluire și către persoane care demonstrează că acționează legal în numele persoanei vizate, ori dacă există o obligație legală în baza prevederilor legale, de a dezvălui un anume tip de informație pentru unele categorii de destinatari.

Informațiile înregistrate sunt destinate utilizării de către operator şi sunt comunicate numai următorilor destinatari:

1. Persoana vizată, reprezentanţii legali ai persoanei vizate;
2. Angajaţi ai Liceului cu drept de acces;
3. Împuternicitul *Operatorului*, alte persoane fizice/juridice care prelucrează datele personale în numele *Operatorului*;
4. Autorități publice centrale/locale;
5. Servicii sociale;
6. Autoritatea judecătorească, Poliţia, Organe de urmărire penală şi alte instituţii abilitate de lege să solicite informaţii;
7. Organismele de asigurare a calității (ARACIS) și cele abilitate să efectueze activități de verificare asupra activității Liceului;

**VI. Durata păstrării datelor**

Durata de stocare pentru fiecare categorie de date cu caracter personal este în conformitate cu cerințele legale și cu cele mai bune practici din acest domeniu, în conformitate cu scopul pentru care au fost prelucrate.

Excepție fac cazurile în care legislația obligă școala să păstreze datele personale pentru o perioadă minimă legală, urmând ca să respecte perioada impusă de lege și atunci când păstrarea lor este necesară pentru exercitarea drepturilor legitime ale Liceului sau ale altor persoane.

Obligații privind păstrarea documentelor sunt prevăzute în Legea nr.16/1996 a Arhivelor Naționale, în Ordinul ministrului finanțelor publice nr. 2634/2015 privind documentele financiar-contabile ș.a.

**VII. Drepturile persoanelor a căror date personale sunt colectate şi/ sau prelucrate.**

Persoanele vizate ale căror date cu caracter personal sunt colectate de Liceul Tehnologic "Grigore Moisil" Brăila au următoarele drepturi, conform Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date:

**DREPTUL DE A FI INFORMAT (art. 13 și 14 din GDPR)**

Permite persoanei vizate să cunoască cine este Operatorul de date, dacă are dreptul să proceseze datele, scopul în care vor fi prelucrate datele, ce date sunt utilizate, perioada pentru care vor fi prelucrate, drepturile garantate, modul de exercitare a drepturilor și care sunt terții cărora Operatorul le va dezvălui datele, dacă este cazul.

**DREPTUL LA ACCES (art. 15 din GDPR)**

Se referă la dreptul persoanei vizate de a obține de la Liceu informațiile privind prelucrările de date cu caracter personal și transmiterea de copii a datelor ce fac obiectul prelucrării.

**DREPTUL LA RECTIFICĂRI (art. 16 din GDPR)**

Permite persoanei vizate obținerea, fără întârzieri nejustificate, a rectificărilor și completărilor datelor cu caracter personal inexacte.

**DREPTUL DE A FI UITAT/ LA ȘTERGERE (art. 17 din GDPR)**

Persoana interesată are posibilitatea de a solicita oricând ștergerea datelor atunci când datele nu mai sunt necesare, persoana vizată își retrage consimtământul, formulează un drept la opoziție, în caz de prelucrare nelegală ori pentru respectarea unei obligații legale impuse de legislația internă sau UE.

Există, totuși, excepții de la această regulă, cum ar fi ipoteza că unele date sunt prelucrate pentru a oferi publicului dreptul la informare, că sunt prelucrate în scopuri statistice sau de arhivare, că sunt prelucrate pentru îndeplinirea unei obligații legale ori că sunt prelucrate pentru constatarea sau apărarea unui drept în instanță.

**DREPTUL LA RESTRICȚIONAREA PROCESĂRII (art. 18 din GDPR)**

Este un drept cu caracter temporar, persoana vizată putând solicita operatorului restricționarea prelucrării datelor atunci când este contestată exactitatea datelor și până la rectificare, când prelucrarea este ilegală și persoana vizată se opune ștergerii, când prelucrarea nu mai este necesară, dar se solicită păstrarea pentru constatarea, apărarea sau exercitarea unui drept în instanță, când se formulează un drept de opoziție pentru intervalul de timp cât se verifică dacă drepturile operatorului prevalează celor persoanei vizate.

**DREPTUL LA PORTABILITATEA DATELOR (art. 20 din GDPR)**

Persoana vizată are dreptul de a primi datele cu caracter personal care o privesc și pe care le-a furnizat Operatorului , într-un format structurat, utilizat în mod curent și care poate fi citit automat și are dreptul de a transmite aceste date altui operator, fără obstacole din partea Operatorului căruia i-au fost furnizate datele cu caracter personal în cazul în care prelucrarea se bazează pe consimțământ și prelucrarea este efectuată prin mijloace automate.

**DREPTUL LA OPOZIȚIE (art. 21 din GDPR)**

Poate fi manifestat oricând, operatorul având obligația să înceteze prelucrarea dacă nu există motive legitime și imperioase care să justifice prelucrarea datelor în contra opoziție.

**DREPTUL DE A NU FI SUBIECTUL UNOR CAMPANII DE TIP PROFILING (art. 22 din GDPR)**

Persoanele vizate au dreptul de a nu face obiectul unei prelucrări automate pentru crearea de profiluri, cu excepția cazurilor în care a fost obținut consimțământul expres.

Liceul Tehnologic "Grigore Moisil" Brăila se obligă să rectifice, să actualizeze, să blocheze, să şteargă sau să transforme în date anonime, în mod gratuit, datele a caror prelucrare nu este conformă cu prevederile legii.

La cererea persoanelor fizice Liceul confirmă dacă prelucrează sau nu date personale, în mod gratuit, pentru o solicitare pe an, Liceul se obligă să rectifice, să actualizeze, să blocheze, să şteargă sau să transforme în date anonime, în mod gratuit, datele a caror prelucrare nu este conformă cu prevederile legii.

În vederea exercitării drepturilor, orice persoană vizată poate adresa o solicitare, în mod gratuit (prin e-mail/fax/telefonic/sau la poștă), la următoarea adresă Liceul Tehnologic “Grigore Moisil” Brăila cu sediul în Brăila, Strada Carantinei, nr. 8 , cod poștal 810110, telefon/fax 0239619048, email : *moisil.braila@yahoo.com*

Solicitarile anonime sau cele în care nu sunt trecute datele de identificare ale solicitantului nu se iau în considerare și se clasează.

Pentru soluționarea solicitărilor care fac obiectul prezentei *Politici*, termenul legal de 30 de zile curge de la data înregistrării la Operator.

În cazul în care o persoană se consideră vătămată în drepturile sale, aceasta poate formula o plângere la Autoritatea Națională de Supraveghere a Prelucrării Datelor cu Caracter Personal, cu sediul in B-dul G-ral Gheorghe Magheru 28-30, sector 1, cod postal 010336, Bucuresti, tel/fax 0040.318.059.211/0040.318.059.212, e-mail: [anspdcp@dataprotection.ro](mailto:anspdcp@dataprotection.ro)

Accesul la informațiile prevăzute în prezenta *Politică* se realizează prin: afișare la sediu, în scris, prin email, prin publicare pe pagina de Internet proprie.

**Director,**

**Prof. Diță Alexandru**

**Responsabil cu protecția datelor**

**Inf. Buțea Aurel Laurențiu**